Задолжбина за историски места на Нов Зеланд

Задолжбина за историски места на Нов Зеланд (, ) — непрофитна задолжбина кој се залага за заштита на родовски наледни места и објекти од културно-историско значење во Нов Зеланд. Основан е според Законот за историски места од 1954 г. и има за цел да „...се залага за распознавање, заштита, зачувување и конзервација на историското и културно наследство на Нов Зеланд.“

Со задолжбината управува одбор на доверители, чиј моментален претседател е Џон Акланд, како и Совет за маорско наследство (Māori Heritage Council), чиј моментален претседател е Туму те Хеухеу. Централната управа е сместена во Ентримскиот Дом во Велингтон, со подрачни и месни ограноци во Керикери, Окленд, Тауранга, Велингтон, Крајстчерч и Данидн.

Организацијата го издава тримесечникот New Zealand Heritage.

Меѓу објектите во сопственост на задолжбината се вбројуваат Мисионерскиот Дом, Камената Продавница и мисиноерскиот дом Те Ваимате.

 Регистар 

Регистарот на историски места е поделен на четири главни делови:

 Историски места
 Историски подрачја
 Свети маорски места
 Свети маорски подрачја

Историските места се распоредени во две категории:

 Категорија I  - „...места од особено или извонредно историско или културно значење или вредност.“
 Категорија II - „...места од историско или културно значење или вредност.“

 Совет за маорско наследство 
Советот за маорско наследство работи во рамките на Задолжбината за историски места на Нов Зеланд и е основан со Законот за историски места од 1993 г. Функциите на советот  се следниве:
 заштита и регистрација на свети места и свети подрачја
 помагање на Задолжбината за да срочи и одразува двокултурни погледи при примената на неговите надлежности и функции
 укажување на помош на маорски семејства, подродови (хапу) и родови во зачувувањето и управувањето со нивните наследни ресурси
 разгледување на препораки во врска со археолошки наоѓалишта
 застапување на интересите на Задолжбината и Советот кои се однесуваат на маорското наследство на било кој јавен и маорски форум.

 Поврзано 

 Историја на Нов Зеланд
 Маорска култура
 Новозеландска култура
 Служба за заштита на природата на Нов Зеланд

 Наводи 

 Надворешни врски 
 Официјална страница на Задолжбината за историски места 

Категорија:Културни организации

Категорија:Новозеландска култура
Категорија:Историја на Нов Зеланд